Κατά την Κρητική επανάσταση του 1897, με Κυβερνήτη τον Πλωτάρχη Παύλο Κουντουριώτη κάλυψε την απόβαση του εκστρατευτικού σώματος του Συνταγματάρχη Τ. Βάσσου (1 Φεβρουαρίου) στην περιοχή του Κολυμπαρίου Χανίων. Η δράση του συνεχίστηκε και κατά τον Ελληνοτουρκικό Πόλεμο. Τον Απρίλιο υποστήριξε μια αποτυχημένη επιδρομή στη Σκάλα Λεπτοκαρυάς. Στις 6 Μαϊου σταμάτησε, μαζί με το Κανάρης, το ατμόπλοιο «Minerva» (με σημαία Αυστροουγγαρίας) επειδή το τελευταίο μετέφερε Τούρκους στρατιώτες.